
Notă 

Acad. Ionel-Valentin Vlad  

STAREA SOCIALĂ A ROMÂNIEI: O NOUĂ PRIORITATE PENTRU URMĂTORII 
20 DE ANI 
 
Starea socială actuală a României este rezultatul unui proces istoric. Factorul cel mai 
important îl reprezintă opțiunile strategice adoptate la începutul tranziției și care au orientat 
întregul proces.  
În primele luni ale anului 1990 s-au formulat două posibile strategii ale tranziției:  
Strategia Postolache, asumată de guvern în aprilie 1990, conținea două orientări strategice 
fundamentale. O reformă a economiei, proiectată și realizată controlat pe o perioadă de 10 ani. 
S-a presupus că reforma economică va fi realizată simultan cu o creștere economică.  Se 
aștepta ca schimbările economice structurale să aibă costuri sociale, dar acestea vor fi 
compensate cu o politică socială accentuată.  
În procesul tranziției românești s-a adoptat o altă strategie: o reformă axată prioritar pe 
o privatizare rapidă, însoțită de costuri sociale, considerate ca inevitabile. Preocuparea politică 
centrală a fost privatizarea, fără a acorda atenție relansării dezvoltării economiei. S-a presupus 
că economia privatizată va asigura o creștere economică fără intervenția statului. Efectele 
sociale negative vor trebui compensate doar la un minim care să evite posibilele explozii 
sociale. S-a considerat explicit că o politică de suport social dincolo de nivelul minim necesar 
ar afecta succesul obiectivelor tranziției.   
Obiectivele tranziției României au fost îndeplinite: reforma economiei, a sistemului 
politic, a instituțiilor publice, justiție, sănătate și educație. Rezultatul este o societate reformată, 
dar sărăcită și dezorganizată: dezindustrializare, o agricultură care de abia acum trebuie pusă 
pe un drum normal de dezvoltare, instituții publice cu importante carențe, un stat capturat de 
grupurile de interese, exploatat de acestea, incapabil să prevină explozia corupției. Costul 
social este apreciabil: pierderea locurilor de muncă, migrația șocantă în Occident, o sărăcire 
explozivă, dar și grupuri restrânse care afișează o bogăție ostentativă, o populație demoralizată, 
neîncredere în instituțiile publice; o stare socială sever deteriorată. 
În noua etapă în care România intră, alături de refacerea tuturor sferelor economice și 
sociale, starea socială a României/ calitatea vieții a colectivității, sever deteriorată, se impune 
ca o atenție prioritară.  
 Problemele grave acumulate nu mai pot fi ignorate în speranța soluționării lor 
„automate” în viitor.  Se prefigurează, de asemenea, noi probleme care se vor agrava și care 
trebuie anticipate prin adoptarea unor acțiuni preventive.  
 Soluționarea problemelor economice și sociale ale României prin simpla integrare 
europeană s-a dovedit și ea un vis. Europa este mai complexă decât s-a presupus. Ea oferă 
oportunități, dar și competiție de interese, la care se adaugă criza viziunii construcției 
europene. Începem să înțelegem că o parte a problemelor cu care România se confruntă în 
prezent este datorată și politicii confuze în procesul de integrare europeană. În acest context de 
criză europeană, în care și România este implicată, a devenit clar faptul că singurele soluții ale 
României sunt formularea propriului program de dezvoltare și acțiunile pentru realizarea 
acestuia.  
 
Calitatea vieții este conceptul cheie al stării sociale a unei comunități.  

Calitatea vieții este valoarea pentru om a vieții sale; cât de bună sau rea este viața pe 
care o trăiește, atât în ansamblul ei, cât și pe componentele sale particulare: starea de 
sănătate, familia, profesia și locul de muncă, resursele financiare disponibile, bunurile pe care 
le posedă, timpul liber, mediul social, prietenii și colegii, societatea în ansamblu în care 
trăiește. Calitatea vieții reprezintă calitatea globală, sintetică a tuturor condițiilor și sferelor din 
care se compune viața; gradul în care viața produce satisfacție. 
Complementar, începe să fie utilizat și conceptul de calitate a societății. O societate 
bună este societatea care oferă un nivel ridicat al calității vieții, o construcție a societății 
centrată pe nevoile și aspirațiile oamenilor.  
 
Tema calității vieții (CV), lansată în anii ’60-’70 în mediul intelectual, s-a difuzat 
rapid în conștiința colectivă și în discursul politic. Sociologia a preluat de la început tema CV, 
transformând-o în obiect de cercetare atât teoretică, cât și empirică. În mod special, din anii 
’70 sociologia românească a propus un larg set de indicatori ai calității vieții, atât indicatori 
obiectivi (venituri, consum, condiții de locuire, calitatea mediului), dar și subiectivi (indicatori 
de satisfacție cu viața, indicatori de calitate percepută a vieții în diferitele ei sfere).  
În ultimele decenii, calitatea vieții s-a desprins ca un obiectiv politic distinct și 
prioritar pe plan mondial. Comunitatea trebuie să înceteze să fie un simplu spectator al 
economiei, ca să ajungă un proiector al propriei sale vieți, prin utilizarea resurselor variate de 
care dispune și prin disciplinarea într-o viziune coerentă a tuturor sectoarelor vieții umane. În 
ultimii 10 ani, Calitatea Vieții a devenit o preocupare sistematică la nivelul UE, statisticile 
europene oferind o oportunitate nouă de evaluare comparativă a indicatorilor CV, fiecare țară 
putându-se evalua în raport cu celelalte țări europene.  
În documentele oficiale la nivel european, conceptul de CV apare în Tratatul de la 
Amsterdam (1997) și în Strategia Europa 2020. În politica românească, tema CV figurează  în 
documente politice importante: în Programului de Guvernare 1998–2000 se preciza: „actul de 
guvernare va urmări atingerea unui nivel decent al calității vieții”, Programul de Guvernare 
2001–2004, Programul de Guvernare 2005–2008, Programul de Guvernare 2013–2016, 
Programul de guvernare 2017-2020. 
Programul actual de guvernare pune în centrul viziunii sale obiective ale calității vieții: 
creșterea bunăstării materiale și a calității vieții, creșterea veniturilor populației, crearea de noi 
locuri de muncă, reducerea sărăciei.   
  Programul Academiei Române pentru următorii 20 de ani este o invitație la o 
regândire a viitorului nostru, calitatea vieții fiind pusă într-o poziție centrală ca obiectiv 
științific și politic.  
 
Acest Raport are două obiective: o diagnoză a stării sociale actuale a României 
(Partea I) și direcțiile de creștere a calității vieții în perspectiva anului 2038 (Partea a II-a).  

PARTEA I. CALITATEA VIEȚII: ROMÂNIA 2015 
 
I.1. METODOLOGIA DIAGNOZEI STĂRII SOCIALE ACTUALE  
 
Am optat să utilizăm în principal indicatorii sociali și economici măsurați în toate țările 
Uniunii Europene, oferiți de statistica europeană.  
Raportarea stării actuale a României la situația Europei indică ce este dezirabil și 
posibil de realizat, o perspectivă solidă pentru obiectivele și țintele pentru 2038. Modelul de 
societate asumat de România și de celelalte țări europene foste comuniste a fost cel al 
societăților europene dezvoltate. Perspectiva accesului în UE a specificat și mai precis acest 
model: o Românie dezvoltată, parte a unei Europe coezive.  
Pentru a evalua situația actuală a României ne vom raporta la trei grupuri de țări din 
UE:  
 UE 28: media tuturor țărilor membre ale UE. Avantajul acestui indicator este faptul că 
politica Uniunii Europene are ca direcție de acțiune crearea unei Europe omogene, cu 
stimularea convergenței spre standarde comune.  
 UE 15: standardele țărilor europene dezvoltate oferă un set de ținte pentru viitor, 
probate a fi realizabile. Din acest grup fac parte țări cu o tradiție solidă de dezvoltare, 
dar și țări care, într-un moment sau altul, se confruntă cu crize importante, dar 
structura lor social-economică este consolidată: Austria, Belgia, Marea Britanie, 
Danemarca, Finlanda, Franța, Germania, Grecia, Irlanda, Italia, Luxemburg, Olanda,  
Portugalia, Spania, Suedia. Aceste standarde sunt semnificativ mai ridicate decât 
media UE, dar România le consideră ținte legitime de atins în viitor. 
 UE 8: grupul a 8 țări foste comuniste care au parcurs un proces de tranziție sensibil 
mai bun decât România și Bulgaria: Republica Cehă, Estonia, Letonia, Lituania, 
Polonia, Slovacia, Slovenia și Ungaria. Raportarea la acest grup de țări oferă o viziune 
asupra a ceea ce s-a realizat în condițiile similare ale procesului de tranziție. Unele țări 
în tranziție s-au confruntat cu situații speciale cu efecte importante asupra evoluției 
lor: separarea Cehiei și a Slovaciei, ieșirea Estoniei, Letoniei și Lituaniei din fosta 
Uniune Sovietică. Nu am inclus în acest grup România și Bulgaria, care în momentul 
actual se confruntă cu situații complexe de criză, starea lor social-economică fiind 
semnificativ diferită de cea a celorlalte țări în tranziție.  
 
I.2. DOUĂ SURSE ALE BUNĂSTĂRII: ECONOMIA ȘI POLITICA SOCIALĂ 
 
Economia, fundament al calității vieții  
Economia oferă sursele financiare ale standardului de viață al colectivității: venituri 
economice ale populației (salarii, profit), dar și, prin finanțarea funcțiilor sociale ale statului.  
România a plătit cel mai mare cost al tranziției comparativ cu celelalte țări în tranziție 
membre ale UE. În primii 10 ani de tranziție (1990-2000), România, spre deosebire de alte țări 
în tranziție (Polonia, Republica Cehă, Ungaria, Bulgaria), a cunoscut o prăbușire economică, 

cu efecte dezastruoase: de la PIB-ul de 42,6 miliarde Euro în 1989 la 40 miliarde în 2000 
(Grafic 1 și Tabel 1). Restructurarea economiei, obiectiv central al procesului de tranziție, s-a 
realizat nu prin creștere, ci prin dezorganizare a economiei, împinsă în subdezvoltare: 
dezindustrializare, dezagregare a structurilor economiei agrare. Economia românească a 
început să-și revină modest din 2001, dar nu scutită de crize ulterioare (2008-2012).  
România este țara care a înregistrat în întreaga perioadă de 27 ani după 1989 cea mai 
mică creștere economică, față de principalele țări europene în tranziție.   
 
Grafic 1 Evoluția PIB al României, la prețurile curente ale pieței, ca % din 1989 (prognozat pentru 2017) 
 
Sursa: *** 2016, Statistical Annex of European Economy, SPRING 2016, European Commission, Directorate-
General for Economic and Financial Affairs (calcule ale autorilor). Pentru PIB 2017 este estimarea guvernului. 
 
Tabel 1. Rezultatele economice ale României și ale altor țări europene în tranziție: PIB în 1989, 2000, 2016 
Indicator Polonia R. Cehă Ungaria Bulgaria România 
PIB în 1989 (mld. euro) 64,3 26,9 22,6 11,1 42,6 
PIB în anul 2000  (mld. euro) 186,4 66,6 51,2 14,3 40,8 
PIB în 2016 (mld. euro) 432,4 170,7 113,5 45,1 169,4 
Gradul de multiplicare a PIB - 1989-2016 6,7 6,3 5,0 4,1 4,0 
Sursă date PIB : *** 2016, Statistical Annex of European Economy, SPRING 2016, European Commission, 
Directorate-General for Economic and Financial Affairs. Gradul de multiplicare al PIB – calculat de Mariana 
Stanciu. 
 
Contribuția statului la bunăstarea României 
 Una dintre marile invenții ale secolul XX a fost statul bunăstării. Economia a dovedit 
că nu are capacitatea de a asigura singură un nivel satisfăcător de bunăstare pentru întreaga 
colectivitate. Criza socială a economiei, la începutul secolului XX, a fost cauza revoluțiilor 
sociale și a avântului mișcării comuniste. Răspunsul la criza socială a economiei clasice a fost 
experimentul comunismului sovietic în Est, iar în Vest, statul bunăstării.  
Asistăm la o creștere rapidă a dimensiunilor statului și la diversificarea funcțiilor sale 
sociale. Complementar cu economia, statul își asumă un rol esențial în promovarea  
bunăstării. El preia o parte importantă a resurselor financiare create de economie și le 
redistribuie în diferite forme: serviciile sociale de educație, sănătate, asistență socială, 
securitate socială, suport pentru familiile cu copii, crearea de locuri de muncă, protecția 

socială a persoanelor și grupurilor cu riscuri sociale, suport pentru săraci; asigurarea 
veniturilor după terminarea vieții economic active prin sistemul public de pensii.  
 
 
În perioada tranziției, în România a dominat politica statului mic. Contrar viziunii 
europene, argumentul factorilor politici a fost că statul parazitează economia, împiedicând 
creșterea ei. Președintele anterior repeta frecvent imaginea sa preferată a „grasului (statul) 
care stă în spatele slabului (economia)” pentru a-și justifica politica statului mic. Statul român 
a fost și continuă să fie „mic” în raport cu celelalte state europene. Rolul acordat statului în 
România este ilustrat de nivelul finanțării sale, ca pondere totală din PIB, aceasta fiind cea 
mai mică comparativ cu cele 3 categorii de țări membre UE considerate în analiză. 
 
Tabel 2. Ponderea cheltuielilor guvernamentale în PIB (2015) 
UE 15 48,5% 
UE 28 47,3% 
UE 8 42,4% 
România 35,7% 
Sursa: Eurostat [tec00023], calculele autorilor 
 
I.3. CALITATEA VIEȚII: STAREA SOCIALĂ A ROMÂNIEI ÎN 2015 
 
Toate datele disponibile indică faptul că țara noastră se plasează la distanțe importante 
de celelalte țări europene la toți indicatorii calității vieții, inclusiv în comparație cu  grupul 
celorlalte țări foste socialiste (UE 8).   
 
Calitatea globală a vieții: indicatorul de satisfacție cu viața 
Nu există încă o procedură acceptată de asamblare a indicatorilor parțiali într-un 
indicator global al calității vieții. S-a dezvoltat însă interesul pentru un indicator subiectiv, 
indicatorul de satisfacție cu viața: fiecare persoană estimează, evaluând starea globală a vieții 
sale, dacă este sau nu satisfăcătoare. Satisfacția cu viața depinde de resursele financiare 
disponibile, dar și de condițiile pe care societatea le oferă: un sistem politic rațional și orientat 
spre interesul național, locuri de muncă disponibile cu salarii corespunzătoare, o protecție 
socială adecvată, servicii publice de educație și sănătate de calitate. 
Acest indicator a fost utilizat până nu demult doar în analizele academice, promovate 
de către sociologi. În prezent, indicatorii de satisfacție cu viața încep să fie incluși în seriile de 
indicatori oferiți de instituțiile statistice naționale și internaționale. 
Seria de indicatori de satisfacție cu viața, realizată de Institutul de Cercetare a Calității 
Vieții între 1990–2010, înregistrează un nivel al satisfacției cu viața în România plasat constant 
pe panta negativă: cei foarte satisfăcuți/destul de satisfăcuți cu viața lor se plasează în toți 
acești ani, sub 40%, similar cu cel din Bulgaria, Grecia și Portugalia, la mare distanță de 
celelalte țări europene (Grafic 2).1  
 
 
                                                             
1
 Gradul de satisfacție cu viața ceva mai crescut înregistrat de Eurobarometru pentru anii 2011-2014 ar putea fi și 
efectul utilizării unei alte scale (de 4 trepte în loc de 5 trepte). Excluderea treptei intermediare, „nici satisfăcut, 
nici nesatisfăcut”, are ca efect distribuția opțiunilor atât pe panta pozitivă, cât și pe cea negativă. 

Grafic 2 Satisfacția cu viața: metodologia ICCV 1990–2010; metodologia UE 2011–20152 
 
Sursa: Diagnoza calității vieții, 1990–1999, 2003, 2006, 2010, ICCV. Forma întrebării: „Luând în considerare 
întreaga situație, cât de satisfăcut sunteți cu viața dvs.? ICCV utilizează o scală cu 5 trepte: 1. Foarte satisfăcut, 
2. Satisfăcut, 3. Nici satisfăcut, nici nesatisfăcut, 4. Nesatisfăcut, 5. Foarte nesatisfăcut”. Eurobarometru: 2011–
2014 Scală cu 4 trepte. 
 
Raportată la celelalte țări europene, starea de satisfacție cu viața a românilor  la distanță 
mare, chiar față de celelalte țări în tranziție (UE 8), cu excepția Bulgariei (Tabel 3).  
 
Tabel 3. Satisfacția cu viața: procentul persoanelor foarte satisfăcute + satisfăcute (2015) 
                                               UE 15                                    83%  
  UE 28   80% 
 
 
                                               UE 8                                      76%                 
                                              România                                59%  
                                              Bulgaria                                  47%  
Sursa: Eurobarometru 83 (2015) 
   
Indicatorul de satisfacție cu viața are o dinamică diferită de cea a indicatorilor deschiși 
la creșteri continue. Diferite analize conclud că o stare de satisfacție cu viața a unei 
colectivități care a atins o stare socială de echilibru între nevoi și resurse este caracterizată 
printr-o distribuție de 83/17 (SEDA): circa 83% din membrii colectivității exprimă stări 
variate de satisfacție și în jur de 17% plasați pe panta negativă a scalei.  
Distribuția satisfacției cu viața înregistrată de Eurobarometru în 2015 oferă o imagine 
apropiată de o stare „normală” a distribuției  satisfacției: țările europene consolidate (UE 15) 
oferă un grad de satisfacție cu viața caracteristic unei stări de echilibru subiectiv: 83% 
satisfacție; țările foste comuniste care par a fi realizat o tranziție relativ bună (UE 8), prezintă 
o satisfacție cu viața apropiată de starea de echilibru: 76%.  
     Faptul că doar 59% din români se declară satisfăcuți cu viața, reprezintă indicatorul 
unui dezechilibru al stării sociale a societății românești.  
   
Standardul de viață 
Ocuparea și calitatea ocupării. Standardul de viață este susținut în principal de 
veniturile obținute din economie. De aceea, ocuparea este variabila cheie a standardului de 
viață.  
                                                             
2

Strategia tranziției românești a avut ca unul din efectele sale contracția economiei. De 
la un nivel foarte ridicat al oportunităților de ocupare economică în 1989 s-a produs o scădere 
dramatică. În 2015, rata ocupării în România este de 66,0% față de media UE28 și față de 
celelalte țări europene în tranziție (UE8), reprezentând una dintre cele mai scăzute din Europa 
(Tabel 4).  
 
Tabel 4. Rata ocupării: populația 20-64 ani, 2015 
UE 28 70% 
UE 15 70,5% 
UE 8 71,3% 
România 66% 
Sursa: Eurostat [lfsi_emp_a] 
 
Impactul cel mai important al tranziției a fost asupra structurii ocupării. Locurile de 
muncă salariale, care oferă venituri mai ridicate, relativ sigure și însoțite de asigurări sociale și 
de sănătate, s-au redus de la începutul tranziției la aproape jumătate: de la peste 8,1 milioane în 
1990, numărul salariaților oscilând între 4,6 și 5 milioane între 2000-2015 (Grafic 3). 
În domeniul ocupării, România prezintă o situație diferită de celelalte țări europene: un 
procent ridicat de lucrători în propria gospodărie, neremunerați (7,3%) și lucrători pe cont 
propriu, care în cea mai mare parte sunt ocupați în agricultura de subzistență (17,3%) (Tabel 
5).  
 
Tabel 5. Structura ocupării 2016 (20-64 ani) 
 Salariați Lucrători pe cont propriu Lucrători familiali neremunerați 
UE 15 85,5 14,0 0,5 
UE 8 86,1 13,0 0,9 
România 75,4 17,3 7,3 
Sursă: Eurostat, indicator edat_lfs_9906 
 
Grafic 3 Numărul de salariați (milioane persoane): 1990-2015 
 
Sursa: Baza de date Tempo online [FOM105Aa] 

Munca informală în România, care oferă în general oportunități precare de 
supraviețuire,  este estimată între 32% și 36% din totalul muncii în economie, producând 21% 
din PIB, față de 7% și 16% din PIB în UE 28. Sunt sectoare în care proporția muncii informale 
este importantă: construcțiile (RO – 21%, UE – 16%), serviciile în gospodărie (îngrijirea 
copiilor sau a vârstnicilor, menaj) (RO – 29%, UE – 17%), serviciile personale (RO – 15% și 
UE – 9%)3. 
Scăderea oportunităților ocupaționale cu calificare ridicată a creat un fenomen de 
subocupare și de degradare a capacităților existente. Multe dintre calificările din zona 
industrială au devenit inutile. Soluția a fost pentru mulți întoarcerea în mediul rural, 
implicarea în activități pentru care nu se cere o calificare specială sau migrarea pentru muncă 
slab calificată în Occident.  
Rata de ocupare a tinerilor (15-24 ani) din România este cu 10 procente sub media UE 
(22,5% față de 32,7%). România are un procent ridicat de tineri care nu sunt nici în sistemul de 
învățământ, nici pe piața muncii (23,1% față 17,8% media UE în 2014); la polul opus, țările 
Europei vestice și nordice au un nivel al acestui indicator sub 10%. 
În România, calitatea locurilor de muncă pare să fie între cele mai scăzute din Uniunea 
Europeană4. Pentru evaluarea condițiilor de muncă se ia în considerare un complex de factori:  
mediul fizic, intensitatea muncii, calitatea timpului de muncă, mediul social, abilități, 
perspective precum și veniturile. În plus, România înregistrează o intensitate a muncii 
crescută (un index cu valoare 36 față de media europeană de 33) și un număr de 42 de ore 
lucrate săptămânal față de 35, media UE28.   
Ocuparea în agricultură este o problemă critică a României. Desființarea 
cooperativelor și retrocedarea terenurilor a condus la fragmentarea excesivă a exploatațiilor, 
cu impact negativ asupra productivității muncii. Baza materială a cooperativelor agricole și a 
fermelor de stat a fost practic distrusă, sistemul de irigații a fost, în mare parte, dezafectat, iar 
producția a cunoscut un declin accentuat.  
Rata ocupării în mediul rural este mai mare decât cea din urban. Peste 2/3 din populația 
ocupată în rural desfășoară activități pe cont propriu și/sau activități neremunerate, în cadrul 
familiei. Agricultura de subzistență este principala formă de ocupare: 54% 
(Tempo_AMG1106). Cele mai multe dintre aceste persoane reprezintă un segment extrem de 
vulnerabil, neasigurat social și medical și care se zbate la limita supraviețuirii.  
În mediul rural, peste două treimi din populația ocupată desfășoară activități în domenii 
predominant legate de agricultură. Slaba dezvoltare a sectoarelor neagricole la nivelul 
localităților rurale este direct răspunzătoare de menținerea supraocupării în agricultură. Doar 
într-o mică parte din localități, de regulă în apropierea orașelor importante, se regăsește o 
economie locală bazată pe activități non-agricole.  
Caracterul rudimentar al agriculturii românești este probat și de cel mai mic procent al 
ocupării salariale în agricultură (5,2%); în Bulgaria, salariații reprezintă 46% din populația 
ocupată în agricultură, în timp ce în Slovacia acest procent depășește 80%. Polonia se apropie 
întrucâtva de modelul românesc, având, totuși, un procent dublu al salariaților în populația 
ocupată în agricultură.  
 
                                                             
3
 Eurobarometru Special 284 (2007). 
4
 Eurofound (2016), Sixth European Working Conditions Survey – Overview report, Publications Office of the 
European Union, Luxembourg. 

Venitul. Veniturile reprezintă elementul central al standardului de viață, unul dintre 
indicatorii cei mai importanți ai calității vieții. Venitul anual disponibil per capita plasează 
România pe ultimul loc în Europa, la o distanță greu de recuperat în următorii ani: 25,9% 
față de țările UE 15, dar și 61,1% față de țările UE 8, (Eurostat, 2015). 
 
 
 
Tabel 6. Venitul anual disponibil per capita, Euro 2015 
UE 15 32 938 
UE 8 13 962 
România 8 531 
România din % din UE 8 61,1% 
România din % din UE 15 25,9% 
Sursă: Comisia Europeană, baza AMECO 
 
Graficul 4 oferă o imagine clară a dinamicii venitului populației din 1989 până în 
prezent. După un vârf în primul an după Revoluție, 1990, urmează o scădere continuă până în 
2007, atingând un minim în 2000 (60,6% din situația din 1989); apoi o creștere până în 2009, 
după care o scădere și o nouă creștere în 2015 la un nivel modest de 122,6% față de 1989.  
 
Grafic 4 Veniturile totale per capita în perioada 1989-2014, 1989 = 100 
 
Sursa: calculele autorilor pe baza Anuarelor Statistice 1998-2014 
 
 
Structura veniturilor Valoarea salariilor este variabila critică a standardului de viață 
pentru România actuală. În ultimii 7 ani, a crescut ușor ponderea veniturilor bănești în 
veniturile totale și în special a salariilor; complementar, s-a înregistrat o scădere a contribuției 
producției din propria gospodărie. 

Tabel 7. Constituirea veniturilor totale (100%), 2015 
Venituri salariale 55,7% 
Venituri din prestații sociale 23,9% 
Venituri în natură 12,1%5 
Venituri din agricultură 2,9% 
Venituri din activități neagricole independente 2,4 
Venituri din proprietate și vânzarea de active 
din patrimoniul gospodăriei 
1,3 
Alte venituri 1,7 
Sursa: INS, Comunicat de presă nr. 136/ 6 iunie 2016  
 
 
Salariul. Ponderea veniturilor salariale în totalul veniturilor în România este în 2015 de 
55,7%. Salariul minim este, în România, de mai mult de cinci ori mai mic decât în țările 
europene avansate (16,5%), dar și la jumătate din nivelul celorlalte 8 țări europene în tranziție 
(52,7 %).  
 
Tabel 8. Salariul minim și mediu (EURO) 
 Salariul minim brut (2015) Salariul mediu brut (2014) 
UE 156 1276 3.994 
Luxemburg (maxim) 1.993 6.188 
Portugalia (minim) 589 1.692 
UE 8 411 1,2707 
Slovenia (maxim) 790 2.266 
Lituania (minim) 300 837 
UE 15+UE8/2 843 2623 
România 217 661 
România % din UE 8 588,0% 604,2% 
România din % din UE 15 188,4% 192,1% 
România din % din UE 8 + UE 15 388,5% 398,2% 
Sursa: Eurostat [tps00155] UNECE Gross Average Monthly Wages by Country and Year. Salariul mediu a fost 
convertit din dolari in Euro8 
De ce nivelul salariilor este atât de scăzut în România? Explicația standard în discursul 
public actual este centrată pe formularea confuză a nivelului scăzut al productivității muncii. 
Formularea pune responsabilitatea pe umerii salariatului. Cauzele stau însă în altă parte: 
prăbușirea sferelor cu munci cu valoare ridicată (dezindustrializarea), tehnologia depășită în 
multe domenii și în special, management deficitar. Se ignoră însă și un factor politic: întreaga 
tranziție a fost dominată de politica salariului mic. Un nivel redus al salariilor a fost 
considerat a fi un factor cu efect pozitiv asupra creșterii economice: atrage investiții, mai ales 
din străinătate.  
Politica pro-profit, complementar cu prăbușirea capacității de negociere a angajaților, 
explică situația actuală a raportul dintre muncă și profit. Ponderea profitului în totalul valorii 
nou create în 2014 era de 62,2% și 37,8% a salariilor. Prin comparație, UE18 are 40,9% 
profit/ 59% salarii, iar UE 8 are 39% profit/ 61% salarii, distribuția este inversă. În România, 
                                                             
5
 10,7% reprezintă contravaloarea consumului de produse agroalimentare din resurse proprii și 1,4% 
contravaloarea veniturilor în natură obținute de salariați și beneficiari de prestații sociale. 
6
 Avem date doar pentru 10 țări din această categorie. 
7
 Nu există date pentru Estonia si Letonia. 
8
 Disponibil la : http://w3.unece.org/PXWeb2015/pxweb/en/STAT/STAT__20-ME__3-
MELF/60_en_MECCWagesY_r.px/?rxid=a9fa5e81-549d-4198-845f-02d7eee8a67b, accesat la data de 
14.01.2017 

poziția sindicatelor s-a marginalizat, făcând comodă creșterea producției prin sacrificarea 
muncii. 
 
Tabel 9. Ponderea profitului în totalul valorii nou create: semestrul 4, 2014 
 
PONDERE 
SALARII             PROFITUL         
UE 189       59%             40,9% 
UE 8        61%            39% 
România        37,8%         62,2% 
Sursa: Florin Georgescu, 2016, prezentarea Creșterea economică, dezvoltarea României și reducerea sărăciei, 
p. 13. Disponibilă la http://www.bnr.ro/Prezentari-si-interviuri--1332.aspx?fld_issue_year=2016 
 
Tranziția s-a caracterizat printr-o polarizare salarială accentuată: salariul minim s-a 
prăbușit mult mai mult decât salariul mediu (Grafic 5). 
  Salariului mediu a suferit o deteriorare în primii 17 ani ai tranziției: după o scădere în 
1991, atinge cel mai scăzut nivel în 1993 (59,9%), depășind de abia în 2007 nivelul din 1989 
(116%) și un nou vârf în 2015 (143,3%).  
Politica comunistă de susținere a salariului minim la o valoare relativ ridicată a fost 
înlocuită cu o prăbușire a salariului minim. Spre deosebire de salariul mediu, salariul minim a 
prezentat o dinamică mult mai dramatică: o scădere continuă din 1989, atingând chiar în 2000 
un nivel extrem de scăzut, 24,1% din valoarea din 1989, și apropiindu-se de nivelul din 1989 
de abia în 2015. 
Menținerea salariului minim la un nivel mult mai scăzut decât salariul mediu este o 
sursă a sărăcirii și polarizării sociale. S-a extins sărăcia salariaților. 
 
Grafic 5 Dinamica salariului minim real și a salariului mediu real, în perioada octombrie 1989 - iulie 2015 (1989 = 100) 
 
Sursa: calculat pe baza datelor INS, București (Adina Mihăilescu) 
 
Experiența ultimilor 27 de ani nu susține speranța că veniturile salariale cresc automat 
ca rezultat al creșterii PIB-ului. Datele arată că o creștere a PIB-ului de aproape 4 ori este 
însoțită de o creștere mult mai modestă a veniturilor salariale. 
 
 
                                                             
9
 Datele disponibile sunt parțiale: din UE18 avem doar date din 14 țări și pentru UE8, doar 4 țări. 

Tabel 10. Dinamica PIB-ului și a salariului mediu: 2015 față de 1990 
PIB în Euro 400% 
Salariul mediu real 143,3% 
Sursa: INS, Baza Tempo. 
 
 Veniturile sociale: politica statului social și mai mic 
Evaluările realizate în ICCV, au demonstrat că de la începutul lansării tranziției, 
România a optat pentru o politică socială minimalistă, spre deosebire de celelalte țări în 
tranziție. 
Finanțarea protecției sociale ca procent din PIB se plasează aproape la jumătatea 
valorii din țările europene dezvoltate și la distanță substanțială față de celelalte țări în 
tranziție.  
 
Tabel 11. Ponderea cheltuielilor pentru protecție socială din PIB în 2014 (Pensii, Șomaj, Asistență Socială) 
UE 15 19,9% 
UE 8 14,7% 
UE 15 + UE 8/2 17,3% 
România 11,4% 
Sursa: Eurostat [gov_10a_exp],  calculele autorilor 
 
    O politică minimalistă de protecție socială se reflectă în dinamica veniturilor sociale. 
Ele se plasează la nivele mult mai scăzute decât celelalte țări din UE. Pensia s-a erodat și ea 
substanțial, atingând scăderi masive în 1993 (43,9%) și în 1997 (45,9%) din valoarea ei din 
1989 (Grafic 6). Ea a depășit valoarea sa reală din 1989 de abia în 2008. Probabil că presiunea 
socială a vârstnicilor, accentuată mai ales în perioadele de alegeri, a fost factorul care a frânat 
o politică și mai dură de menținere a pensiilor la un nivel și mai scăzut.  
 
Grafic 6 Evoluția pensiei medii nete reale de asigurări sociale de stat în perioada octombrie 1989 - iunie 2016 
Sursa de date: valorile absolute în lei ale pensiei medii nete de asigurări sociale de stat  sunt preluate din 
Anuarul Statistic al României 1990, 1991,...2015, INS, București. Indicii pensiei medii nete de asigurări sociale 
de stat  față de 1989, indicii de preț față de 1989 și indicii pensiei medii nete de asigurări sociale de stat  nete 
reale au fost calculați de A. Mihăilescu, CSII, ICCV.  

Alocația pentru copii s-a depreciat masiv după 1989, fără a atinge nivelul inițial nici în 
prezent (Grafic 7).   
  
Grafic 7 Alocația pentru copii, ca % din valoarea inițială din 1989 
 
Sursa de date: valorile absolute ale alocației din site-ul Ministerului Muncii, Familiei, Protecției Sociale și 
Persoanelor Vârstnice. Indicii alocației primului copil față de 1989, indicii de preț față de 1989 și indicii 
alocației reale a primului copil au fost calculați de A. Mihăilescu, CSII, ICCV.  
 
Copiilor și familiei se acordă în România o atenție publică foarte redusă, în raport cu 
standardele europene.  
 
Tabel 12. Ponderea din PIB a cheltuielilor pentru protecție socială alocate familiei și copiilor în 2014 
UE 15 2,1% 
UE 8 1,5% 
România 0,8% 
Sursă: Eurostat,[gov_10a_exp]  
 
Toate funcțiile sociale ale statului românesc au suferit în această perioadă de o cronică 
subfinanțare.  
 
Tabel 13. Ponderea cheltuielilor publice pentru educație și sănătate din PIB în 2014 
 Educație Sănătate 
UE 15 5,3% 7,2% 
UE 8 5,3% 5,0% 
România 3,0% 4,0% 
Sursă: Eurostat [gov_10a_exp] 
 
În domeniul educație, se observă o convergență mare în UE, România făcând excepție. 
Și în domeniul sănătății România se distanțează de celelalte țări europene.   

I.4. CALITATEA GUVERNĂRII/ FUNCȚIONAREA DEMOCRAȚIEI ÎN ROMÂNIA  
Sistemul public – președintele, parlamentul, partidele politice, guvernul, primăriile, 
serviciile publice –, parte din viața noastră cotidiană, are efecte importante, pozitive sau 
negative. În prezent nu dispunem de indicatori bazați pe date obiective măsurabile privitoare 
la calitatea/eficiența funcționării sistemului public. Dispunem însă de evaluările făcute de 
populație, pe baza experienței cotidiene. 
Toate sondajele scot în evidență faptul că moralul românilor are cote scăzute: 
demoralizare și dezamăgire, neîncredere în instituțiile cruciale ale funcționării societății. 
Surprinzător este însă că nici Uniunea Europeană nu stă mult mai bine.  
 
 
Tabel 14. Gradul de încredere în instituții, 2015 
Instituție Încredere – RO Încredere – UE8 Încredere – UE15 Încredere - UE28 
Justiție, sistemul legal10 48% 40% 62% 52% 
Poliție 49% 58% 75% 69% 
Armată 76% 64% 73% 71% 
Autorități publice locale sau 
regionale 42% 45% 52% 47% 
Partide politice 13% 11% 21% 16% 
Parlament 18% 21% 40% 31% 
Guvern 27% 28% 38% 31% 
Sursa: Eurobarometru 83, 2015 
 
În contextul actual al României, politicul este factorul cheie. „Clasa politică” se 
confruntă vizibil cu o criză profundă. Ea este considerată responsabilă de orientarea greșită a 
societății și de proasta funcționare a statului. Majoritatea populației era nemulțumită în anul 
2015 de modul în care funcționează democrația în România: 84% dintre români nu au 
încredere în partidele politice, elementul cheie al democrației.  
Societatea românească riscă să fie scindată politic nu între clase și grupuri sociale, ci 
între populație și instituțiile politice/ publice, afectate de corupție și incapabile să ofere 
speranța unui program credibil de a înscrie țara pe calea dezvoltării.  
Problema centrală a sistemului politic este articularea unei viziuni credibile a direcției 
în care țara s-a angajat. În întreaga perioadă a tranziției, majoritatea românilor au considerat 
că direcția în care România merge este greșită. Sunt unele variații: în perioadele guvernărilor 
care au dat speranțe, oamenii au fost mai optimiști, dar întotdeauna cei pesimiști au constituit 
majoritatea.  
 
Tabel 15. Direcția în care merge societatea 
 2010 (ICCV) DECEMBRIE 2015 (INSCOP) DECEMBRIE 2016 (IRES) 
În direcția greșită 80% 52% 61% 
În direcția bună 10,5% 34% 34% 
 
 
 
 
 
 
                                                             
10
 Estimările dată de români sistemului justiție este operată înainte de criza actuală.    

Evenimentele din ultimii ani au adus o probă obiectivă a deficitelor de funcționare a 
sistemului public. Sunt specialiști care estimează că statul român în perioada tranziției are un 
profil distinct, caracterizat prin faptul că el reprezintă și un mecanism de exploatare a 
resurselor publice de către grupurile de interese, cu o largă toleranță față de variatele forme de 
corupție. În literatura de specialitate sunt folosite adesea caracterizări dure ale statului român 
actual: stat neofeudal  sau stat captiv. În contextul scandalului curent privitor la funcționarea 
sistemului juridic circulă, cu un grad ridicat de credibilitate publică, formula de stat corupt. 
S-a consolidat îngrijorarea că suntem afectați de un proces rapid de birocratizare care 
blochează funcționarea eficientă a societății. Accentul exclusiv pe procedurile de acordare/ 
evaluare a programelor/ politicilor publice, complementar cu atenția scăzută acordată 
evaluării eficienței acestora, are efecte distorsionante importante.  
În ultimul timp sunt promovați mulți indicatori sintetici ai politicilor sociale ale țărilor 
UE. La toți acești indicatori, România se plasează pe ultimele locuri. Este cazul indicatorului  
justiției sociale11, în care performanța României, cu un scor de 3,9, se situează pe  poziția 27 
în UE, devansată de Grecia cu un scor de 3,7 față de UE 15 - 6% sau de UE 8 - 5,8. 
 
Calitatea mediului uman  
„Celălalt” este o sursă importantă pentru viața fiecăruia. Calitatea oamenilor este o 
condiție cu efect special asupra calității vieții. Moralul colectiv cuprinde un set de indicatori 
ai calității celorlalți: calitatea relațiilor interpersonale, respectul acordat de ceilalți, încrederea 
în ceilalți și suportul așteptat la nevoie, corectitudinea în mediul uman. 
Unele date indică faptul că perioada de transformări sociale din ultimele decenii a avut 
un impact negativ asupra moralului colectivității. În ciuda acestui fapt, avem și o surpriză 
pozitivă. Dacă încrederea în sistemul politic este dintre cele mai scăzute din Europa, 
colectivitatea română, în ciuda dificultăților cu care se confruntă, continuă să aibă încredere în 
„ceilalți oameni”: în 2012, an de profundă criză socială, încrederea în ceilalți se plasează la 
media europeană, una dintre puținele performanțe ale României: 5,0 față de media UE de 5,1, 
pe o scală de la 1 la 10. Țările cu cele mai ridicate niveluri ale încrederii în ceilalți sunt 
Finlanda și Danemarca (7,1, respectiv 7,0), urmate de Suedia, Olanda și Islanda (6,4 și 6,3). 
La polul opus, cele mai reduse niveluri de încredere sunt înregistrate în Cipru (1,9), urmat de 
Macedonia (3,6)12.  
 
Calitatea mediului construit: orașul, satul, organizarea teritoriului 
Mediul construit este rezultatul acumulării eforturilor trecute, un mediu de viață cu 
impact pozitiv sau negativ. Nu insistăm asupra acestui domeniu. Toate datele indică faptul că 
politica de dezvoltare a serviciilor publice, atât la sat cât și la oraș, este deficitară în mod 
critic. Dezamăgirea publică a atins cote ridicate față de eșecul dezvoltării unui sistem eficient 
și de calitate de drumuri publice. Se pare că doar în ultimii ani, calitatea funcționării 
primăriilor a cunoscut o îmbunătățire semnificativă, remarcată de public.  
 
Calitatea mediului natural, modificat pozitiv sau negativ de către generațiile trecute 
Nu este cazul de argumentat că mediul natural, dar și cel construit, oferă un cadru al 
vieții, calitatea lor fiind o componentă importantă a calității vieții. Alte studii sunt dedicate 
analizei acestui domeniu. Am considerat însă potrivit să-l includem aici ca o componentă 
importantă a calității vieții.  
                                                             
11
 Indicatorul este format pe baza a 6 indicatori: prevenție socială, educație echitabilă, acces pe piața muncii, 
coeziune socială și non-discriminare, sănătate și justiție inter generațională.    
12
 Sursa: EQLS 2012 (European Quality of Life Survey), pe o scală 1-10. 

Calitatea lumii 
Cu toții trăim într-o „lume” care poate fi suportivă sau indiferentă, dacă nu chiar 
ostilă, dominată de mecanisme de consens și dezvoltare colectivă sau de o competiție 
distructivă în care câștigurile unora se realizează pe baza pierderilor celorlalți. O lume mai 
organizată la diferite niveluri este esențială. Uniunea Europeană este un caz important de 
organizare comună a națiunilor. Am intrat în Uniunea Europeană încrezători că vom găsi aici 
un spațiu suportiv, el însuși o sursă de creștere a calității vieții tuturor. Apar însă în ultimul 
timp și îngrijorări față de Occident, care par a se extinde. Orice sistem are patologiile sale și 
potențe de impact negativ. Multe țări membre ale UE încep să exprime îndoieli și critici 
importante. Pentru prima dată, apar situații în care o națiune sau alta examinează șansa 
alternativă de a ieși din UE. Cu siguranță UE intră într-o nouă fază, de maturitate responsabilă 
sau de dezagregare.  
Toate sferele vieții colective și individuale sunt surse distincte ale calității vieții. În 
anumite momente, unele dintre ele pot deveni mai importante sau mai puțin importante în 
constituirea calității vieții.      
I.5. PROBLEME SOCIALE DE REZOLVAT ÎN URMĂTORII 20 ANI 
 
 În următorii 20 de ani, România are obiective de „creștere”, normale pentru orice 
comunitate modernă, dar se află și în fața unor probleme sociale grave moștenite de la o 
istorie plină de eșecuri: sărăcia, inegalitatea socială, migrația, situația social-economică a 
populației de romi.  
                            I.5.1. Problema sărăciei:  amploare și perspective de resorbție  
  
Costul social cel mai important al tranziției a fost o sărăcire care a cuprins o mare 
parte a comunității. Sărăcia a explodat în chiar primii ani ai tranziției: 1991-1993.  
 
Estimarea ICCV, 199413: 
  * Sărăcia relativă (sub 60 din venitul mediu14 pe persoană:   41,2% 
* Rata sărăciei (metoda ICCV):          49,3%                                                                                                                                                                        
* Nemulțumiți cu viața:                       50,2% 
* Nemulțumiți cu veniturile:           68,1%  
 
După 2000 populația a beneficiat relativ puțin și inegal de începutul creșterii 
economice. În ciuda mulțimii strategiilor și planurilor naționale anti-sărăcie, amploarea 
sărăciei s-a menținut în întreaga perioadă a tranziției la nivele forte ridicate în raport cu toate 
celelalte țări europene, în jur de 40% din populație.   
Statistica europeană indică nivele extrem de ridicate ale sărăciei în România aproape la 
nivel dublu în raport cu celelalte țări europene 
 
 
 
                                                             
13
 Zamfir, Cătălin (1994), Dimensiuni ale sărăciei. București: Expert. 
14
 În metodologia de atunci estimare s-a utilizat raportarea la media veniturilor, nu la mediană.  
21 
 
 
Tabel 16. Indicatori ai sărăciei, metodologii UE, 2015 
INDICATOR  
Riscul de sărăcie și excluziune socială (RSES) 
UE 15 – 23% 
UE 8 –  23,5% 
România - 37,3% 
Rata sărăciei relative 
UE 15 – 17,% 
UE 8 – 16,9% 
România - 25,3% 
Deprivarea materială severă (DMS) 
UE 15 – 7,2 % 
UE 8 – 10,3 % 
România – 22,7 % 
Rata riscului de sărăcie pentru copii sub 18 ani 
UE 15-20,4% 
UE 8-20,8% 
România-38,1% 
Risc de sărăcie familii cu 3 copii si peste 
UE 15 - 24,5% 
UE 8 -  30,2% 
România - 69,5 % 
 
Risc de sărăcie familie cu 2 adulți și 2 copii 
UE 15 - 13,5% 
UE 8 - 15% 
România - 31,1% 
Sursa datelor: EUROSTAT (Income and Living Conditions) 
 
Grupul social cel mai afectat de sărăcie este cel al copiilor, la mare distanță de 
celelalte țări europene.  
Amploarea ei s-a datorat combinării a 3 factori: pierderea locurilor de muncă, 
deteriorarea veniturilor principale, salariile și pensiile, o politică socială de protecție plasată 
la un nivel foarte scăzut.  
  Datele duc la o concluzie îngrijorătoare: munca nu reprezintă o cale sigură de evitare 
a sărăciei.  
Tabel 17. Sărăcia în muncă în UE și în România15 2015 
EU 28 9,5% 
EU 15 9,3%16 
EU 8 8,4% 
România 18,6% 
Sursă: Eurostat, EU-SILC, cod de date online [ilc_iw01] 
 
 Calculele ICCV pun în evidență impactul asupra sărăciei a combinării salariilor 
minime/medii și a alocației pentru copii. ICCV a calculat din 1989 două coșuri minime de 
consum: coșul minim decent de viață (MD) și coșul minim de supraviețuire (MS). 
 
 
 
 
 
 
 
                                                             
15
 Rata sărăciei în muncă reprezintă ponderea persoanelor cu un venit echivalent disponibil sub pragul riscului de 
sărăcie, stabilit la 60% din venitul median echivalent.  
16
 Pentru anul 2014 

Grafic 8 Dinamica standardului de viață a unei familii tip de 4 persoane (2 salarii minime + 2 alocații copii) raportat la coșul 
minim decent (MD) si la coșul minim de subzistență (MS) 
 
Sursa: calcule efectuate de A. Mihăilescu, ICCV  
 
Minimul decent de viață era asigurat doar în 1989 pentru tipul de familie de 4 
persoane cu 2 salarii minime și 2 alocații pentru copii. În 2015, acestui tip de familie i se 
asigura doar 75% din venitul minim decent de viață.  
În 1989 acest tip de familie depășea cu mult minimul de supraviețuire. În perioada 
tranziției, situația materială se înrăutățește și doar în 2015 reușește să se apropie de nivelul 
minim de supraviețuire, fără încă a-l depăși.   
Aceste date duc la o concluzie importantă: în întreaga perioadă, salariul minim nu este 
un factor de scoatere din sărăcie. El nu asigură un nivel decent de viață, decât în 1989 și 2016. 
  
Grafic 9 Dinamica standardului de viață a unei familii tip de 4 persoane (2 salarii medii + 2 alocații copii) raportat la coșul 
minim decent (MD) si la coșul minim de subzistență (MS) 
Sursa: calcule efectuate de A.  Mihăilescu. 

 Și salariul mediu (2 salarii medii, situația standard a ”clasei mijlocii” ) asigură un nivel 
minim decent de viață în majoritatea anilor tranziției, dar sunt ani, în perioada cea mai grea a 
tranziției (1992-2004) când acest tip de familie se plasează semnificativ sub standardul 
minimului decent de viață.  
Politica antisărăcie are o eficiență scăzută în comparație cu celelalte țări europene. În 
timp ce țări foste socialiste, precum Ungaria și Slovenia, reușesc să reducă cu peste 11% 
sărăcia prin transferuri sociale, în România acest procent nu depășește 4%.  
 
Tabel 18. Eficiența transferurilor sociale altele decât pensiile în reducerea sărăciei 
Țara/grupul de țări Rata sărăciei pretransfer  Rata sărăciei post-transfer  
UE 15 26,5 17,1 
UE 8 24,1 16,9 
România 29,3 25,3 
Sursa datelor: EUROSTAT, 2015. 
 
             I.5.2. Inegalitatea socială  
 
În toată perioada tranziției, am asistat la o creștere a inegalităților sociale în toate țările 
foste comuniste. Dacă în 1989 indicatorul standard al inegalității sociale, Gini, pentru țările 
foste socialiste era de 22, în 2015 aceasta a crescut la 30. În interiorul acestui grup, regăsim 
diferențe semnificative ale inegalităților. Dacă în unele țări, precum Cehia și Slovenia, nivelul 
inegalităților a rămas constant scăzut de-a lungul tranziției, având un indice Gini apropiat de 
țările scandinave, recunoscute pentru distribuția echitabilă a veniturilor, alte state precum 
România, Bulgaria și statele baltice au experimentat o explozie a inegalităților. România este 
printre cele mai inegalitare societăți dintre statele membre ale UE, cu un indice Gini de 37,4 
în 2015, fiind devansată doar de Lituania (37,9). 
 
 
Tabel 19. Indicele de inegalitate al veniturilor, Gini, 2015 
UE15 29,51 
UE8* 30,0 
România 37,4 
Sursa: prelucrări după Eurostat, ilc_di12, ilc_di12b, ilc_di12c oct.2016 
 
            I.5.3. Migrația pentru muncă  
 
Mai ales după admiterea României ca membră a UE, migrația, estimată la aproximativ 
trei milioane și jumătate, a cunoscut o explozie cu efecte distructive asupra economiei și 
societății românești. Cauza principală a emigrației o reprezintă lipsa locurilor de muncă și 
salariile foarte mici în raport cu standardele europene.  O proporție covârșitoare dintre 
migranții români, peste 85%, se află în Uniunea Europeană, cu Italia și Spania concentrând 
mai mult de jumătate. Dintre țările foste comuniste care au aderat la UE, România și Polonia 
sunt principalele surse pentru migrațiune. Dar raportată migrația la populație, România se 
apropie de Bulgaria și de țările baltice. Migrarea din România  nu pare a fi încă încetinită 
semnificativ și nici revenirea în țară nu a devenit semnificativă.  
Emigrarea persoanelor cu educație ridicată pare să fie un fenomen în creștere. De cea 
mai mare vizibilitate în spațiul public românesc s-a bucurat migrația medicilor. Fluxurile 

migratorii este probabil să urmeze tendințele deja prezente, chiar de accentuare: plecarea 
persoanelor cu educație ridicată, concomitentă cu o accentuare a plecărilor spre slujbe 
necalificate. Revenirea este posibil să cunoască un trend ascendent, dar doar odată cu 
pensionarea valurilor de migranţi plecați la începutul anilor 2000.  
 
           I.5.4. Situația social-economică a romilor 
 
Populația de romi, datorită condițiilor social-economice precare cu care cea mai mare 
parte a ei se confruntă, reprezintă o problemă gravă a societății românești.  
Cele mai multe estimări converg spre aproximativ un milion de romi (4,5% din 
populație).  
Diferitele cercetări conclud că romii au fost poate cel mai mult afectați de efectele 
negative ale tranziției. Deteriorarea standardului de viață al romilor după 1989 este rezultatul 
restructurărilor economice, aceștia acumulând efectele unui cerc vicios al sărăciei ce combină 
deficitul de oportunități ocupaționale, niveluri reduse ale educației, rate scăzute ale ocupării, 
locuire precară, lipsa accesului la servicii publice de calitate.  
Banca Mondială estimează că ponderea persoanelor rome care se află în risc de sărăcie 
este de 84%, aproape de patru ori mai ridicată decât ponderea la nivel național. Totodată, 
ponderea gospodăriilor rome care se află în situație de deprivare materială severă este de 90%. 
Anii ’90 au fost caracterizați de o conștientizare politică a problemei romilor. S-au 
petrecut schimbări de politică în mai multe direcții: suport pentru afirmarea politică a romilor, 
la nivel național și european, oportunități de reviriment al culturii rome, includerea în sistemul 
administrației publice a romilor, locuri pentru romi în învățământ la toate nivelurile.   
Prima politică coerentă de îmbunătățire a situației romilor a fost elaborată în 2001, 
pentru o perioadă de 10 ani, care își propunea să reducă decalajele dintre romi și non-romi în 
patru domenii considerate cruciale: educație, sănătate, locuire și ocupare. Cele mai importante 
politici de suport au fost dezvoltate în domeniile educației (locuri subvenționate în licee și 
universități, înființarea poziției de mediator școlar), sănătății (înființarea poziției de mediator 
sanitar) și ocupării (bursa locurilor de muncă pentru romi, dezvoltarea programelor de tip 
caravana ocupării pentru romi). Totuși, lipsa resurselor bugetare, dar și a unor rezultate 
pozitive concrete, a condus la estimarea acestor politici și programe ca fiind de cele mai multe 
ori incoerente, nesustenabile, punctuale și mai ales neintegrate.  
Noua strategie de incluziune a cetățenilor români aparținând minorității rome pentru 
perioada 2012-2020 propune ținte mai clare și alocări bugetare mai adecvate, dar este mult 
mai orientată spre accesarea fondurilor europene și lasă sarcina atragerii de fonduri și 
dezvoltarea de programe pe seama autorităților locale și ONG-urilor care nu au capacitatea de 
accesare a acestor fonduri. Această strategie a segmentat efortul, a lipsit abordarea integrată și 
sustenabilitatea intervențiilor, iar eficiența lor a rămas neclară. 
După 15 ani de politici publice adresate minorității rome, situația romilor nu pare a se 
fi îmbunătățit semnificativ.  Rata ocupării pentru populația romă este de 35,5%, cu 30 de 
puncte procentuale mai scăzută decât rata generală a ocupării la nivelul României. În 
domeniul sănătății, 45,7% dintre copiii romi nu beneficiază de vaccinurile obligatorii incluse 
în Programul Național de Imunizare și peste 50% nu au primit niciun vaccin.  
Lipsa oportunităților de dezvoltare este și mai vizibilă în cazul comunităților de romi 
din zonele rurale și urbane marginalizate. De altfel, romii sunt suprareprezentați în aceste 
zone. De exemplu, conform atlasului zonelor rurale marginalizate elaborat de experții Băncii 
Mondiale, din cele 564,000 de persoane care trăiesc în aceste zone rurale marginalizate 
(persoane cu nivel scăzut de educație, stare precară de sănătate și mulți copii în îngrijire, care 
au și un nivel scăzut de ocupare în sectorul formal și trăiesc în condiții precare de locuire), 

151.000 sunt rome (27%). Deseori, aceste comunități de romi se regăsesc în zone compacte, 
la marginea satelor, formând adevărate „pungi” de sărăcie severă. Tendința demografică a 
acestor comunități este în creștere.  
Aproape o treime dintre romii care au reședința în mediul urban trăiesc în zonele 
urbane marginalizate, în zone istorice ale orașelor sau în ”mahalale”, locuințe improvizate, 
construite în continuarea cartierelor periferice. Zonele locuite preponderent de romi de la 
marginea orașelor s-au format în principal prin două mecanisme, fie ca rezultat al migrației 
interne dinspre sate înspre orașe, în căutarea unor oportunități de muncă, fie prin decizii 
administrative de relocare, luate de către primării. 
Devine tot mai clar că este nevoie de adoptarea unei strategii naționale coerente de 
suport pentru populația de romi.  

PARTEA II. DIRECȚII/OBIECTIVE/ȚINTE ALE CALITĂȚII VIEȚII:       ROMÂNIA 
2038 
  
Procesul de tranziției, la care se adaugă și integrarea în UE, s-a încheiat. Intrăm 
inevitabil într-o nouă fază a istoriei României. Un nou proiect de dezvoltare social-economică 
este necesar. Dar și o reconsiderare a strategiilor de până acum.  
 
II.1. CADRELE EUROPENE DE REFERINȚĂ: SITUAȚIA ACTUALĂ ȘI OBIECTIVE/ ȚINTE PENTRU 2038 
 
Cum putem proiecta viitorul pe care dorim să-l realizăm? Istoria modernă a României 
a fost mereu, în ultimele secole, orientată spre asimilarea achizițiilor Europei avansate. 
Integrându-ne în Uniunea Europeană ne-am propus să ne aliniem, prin dezvoltare, la 
standardele europene.   
La aproape toți indicatorii calității vieții, România prezintă în momentul actual un 
decalaj semnificativ față de nivelele atinse de celelalte țări europene. Raportarea stării actuale 
a României, pe diferiți indicatori relevanți, la starea actuală a Uniunii Europene indică ce este 
dezirabil și posibil de realizat, o perspectivă solidă pentru formularea obiectivelor și țintelor 
României pentru 2038.  
Dacă procesul de dezvoltare socio-economică a întregii Europe va continua în 
următorii 20 de ani, așa cum este de așteptat, toate țările europene vor înregistra creșteri în 
indicatorii lor de performanță. Trebuie să luăm în considerare și faptul că unele creșteri ating 
plafoane superioare, dincolo de care creșterile sunt tot mai încete. Dacă în 20 de ani ne vom 
apropia de media actuală a țărilor europene dezvoltate la toți parametrii calității vieții, putem 
estima că România a realizat performanța pe care o dorim.   
       -  Performanța maximă: UE 15. Performanțele actuale ale țărilor europene consolidate 
oferă standarde foarte ridicate în raport cu starea actuală a României. Atingerea chiar a 
performanțelor actuale ale grupului UE 15 este o performanță posibilă, dar în condiții 
favorabile și cu un efort deosebit. Distanța României de grupul UE 15 în 2038 se va menține, 
dar, sperăm, va fi substanțial mai redusă.  
       - Performanță minimă, modestă: depășirea performanțelor actuale ale UE 8. 
Standardele actuale UE 8 sunt mai ridicate decât cele ale României actuale, dar atingerea lor 
va fi cel mai probabil realizată de țara noastră într-un viitor apropiat, cu mult înainte de 2038. 
O depășire, dar modestă, a nivelelor de performanță actuale ale UE 8 este în următorii 20 de 
ani un nivel minim de performanță pentru țara noastră.    
        - Performanță realistă, mai probabilă ar putea fi estimată pentru mulți indicatori ca 
medie a performanțelor actuale ale celor 2 grupuri, UE 8 și UE 15, dar mai apropiat de UE 15. 
Și media UE 28 poate fi utilizată drept cadru de referință pentru viitorii 20 ani, toate țările 
europene par a se afla într-un proces de convergență.  
Desigur, există și posibilitatea ca România să stagneze în criza actuală, într-o stare de 
subdezvoltare.  
Dezvoltarea socială a României în următorii 20 de ani nu va fi realizată doar prin 
îmbunătățirea tuturor indicatorilor de dezvoltare pe care i-am luat în considerare. Va fi nevoie 
însă și de rezolvarea unor probleme majore moștenite. Asemenea probleme grave cu care ne 
confruntăm și pe care va trebui să le resorbim semnificativ în următorii ani: subocuparea 

cronicizată, sărăcia, explozia migrației, starea social-economică a unei părți semnificative a 
populației rome, criza locuințelor.  
 
II.2. PRINCIPALELE RESURSE ALE CALITĂȚII VIEȚII 2038: ECONOMIA ȘI ROLUL STATULUI 
 
Economia  
Putem lua în considerare ca realistă presupoziția că în următorii 20 de ani economia 
României își va continua creșterea, probabil într-un ritm mai ridicat decât al altor țări 
europene. Așa cum toate datele sugerează, economiile mai puțin dezvoltate, nou integrate în 
UE, au în primele perioade ritmuri de creștere mai mari decât celelalte țări europene. 
Rolul statului: 2038 
            Structura statului român, inclusiv a funcțiilor sociale, cu unele excepții, este similară 
cu a celorlalte state europene. Diferențe substanțiale sunt însă de nivel al finanțării bugetului. 
Variabila critică a programului pentru următorii 20 ani noii viziuni este înlocuirea filozofiei 
bugetului mic cu filozofia creșterii bugetului la nivelul standardelor europene.  
  
Grafic 10 Proiecții de performanță: cheltuielile guvernamentale (% din PIB), 2038 
Sursa: Eurostat [tec00023], calcule proprii ale autorilor 
 
Creșterea dimensiunii statului nu poate fi realizată decât treptat, printr-o planificare 
proiectată. Ea presupune multe modificări de politică financiară, de aceea prezentând multe 
dificultăți. Voința politică este esențială în acest proces.  
Complementar cu creșterea bugetului ca % din PIB, în perioada următoare o sursă 
importantă a calității vieții este creșterea eficienței utilizării resurselor bugetare existente, 
reducerea accentuată a risipei și, mai ales, eliminarea fermă a mecanismelor de deturnare a 
banului public.  

       II.3. CALITATEA VIEȚII: ROMÂNIA 2038 
  
Cum ar putea/ trebui să arate România în 2038 din perspectiva calității vieții 
cetățenilor și din perspectiva unei societăți de calitate ? 
 
           II.3.1. Satisfacția cu viața 
Indicatorul de satisfacție cu viața, după cum s-a văzut în Partea I, indică o stare de 
echilibru social. Țările europene dezvoltate (UE 15) sunt caracterizate de o stare de echilibru 
social, măsurat prin prisma percepției subiective a populației: în jur de 83% dintre persoane 
sunt satisfăcute cu propria viață. România se plasează ușor pe panta pozitivă a scalei de 
satisfacție cu viața, dar la o distanță apreciabilă de o stare de echilibru social.   
Fiind o stare nu atât de creștere nelimitată, ci de echilibru social, pentru România ținta 
indicatorului de satisfacție cu viața de aproximativ 83% este realizabilă. Chiar dacă nivelul 
economiei nu-l va atinge pe cel al țărilor dezvoltate, dar comunitatea va aprecia că s-a atins un 
nivel economic rezonabil care să ofere o viață decentă, că s-a realizat ce este posibil și că în 
societate există corectitudine, iar democrația funcționează, românii vor experimenta un nivel 
ridicat de satisfacție cu viața. O asemenea stare de recuperare a încrederii nu poate fi realizată 
în perioade foarte scurte, dar este posibil de realizat în decursul celor 20 de ani. 
 
Grafic 11 Proiecții de performanță: satisfacția cu viața: % persoane cu un grad ridicat de satisfacție cu viața 
 
Sursa: Eurobarometru 83 
 
Societatea pe care vrem să o avem în 2038 nu trebuie să fie realizarea unei creșteri 
economice cu orice preț, ci o Românie prosperă și echilibrată. Acest model poate oferi o 
societate mai coezivă, cu dezvoltări în toate componentele ei.  
Din acest motiv, evaluarea continuă a dinamicii indicatorului satisfacție cu viața este 
cheia monitorizării procesului de progres în calitatea vieții. 

II.3.2. Standardul de viață 
Ocuparea. Celelalte țări în tranziție au reușit să facă o reformă a economiei cu 
menținerea unui nivel ridicat de ocupare. UE își propune ca până în 2020 să realizeze o 
creștere a gradului de ocupare.  
Ținta normală pentru 2038 va fi, deci, creșterea ocupării la nivelul propus de celelalte 
țări europene: 75%   
 
Grafic 12 Proiecții de performanță: rata ocupării: populația 20-64 ani 
 
Sursa: Eurostat [t2020_10]. 
 
Creșterea oportunităților de ocupare trebuie realizată printr-un pachet de măsuri 
distincte: 
 O țintă cantitativă: creșterea ratei ocupării. O politică activă de creare de noi locuri de 
muncă și în special creșterea proporției muncii salariale.  
 Creșterea calității ocupării se poate realiza în principal prin reorganizarea structurii 
economiei: creșterea ponderii ramurilor economice cu valoare ridicată. Cu siguranță 
acest obiectiv va putea fi realizat mai ales prin reindustrializare. 
 Scăderea formelor de ocupare marginală, mai ales a celor din agricultura de 
subzistență; scăderea ocupării informale și eliminarea ocupărilor precare. 
 Îmbunătățirea condițiilor de muncă, deci creșterea calității umane a muncii.  
 O atenție specială trebuie acordată creșterii șanselor de ocupare a persoanelor din 
grupuri dezavantajate: tineri, persoane peste 55 ani, romi, persoane cu dizabilități. 
 Creșterea finanțării politicii active în domeniul ocupării: de la 0,02 (nivelul României 
în 2014) la 0,46 (media UE15 și UE8 în 2014). 
 Stabilizarea populației românești active: scăderea migrării pentru muncă și stimularea 
reîntoarcerii.  
 
 
 
Venitul disponibil per capita plasează România pe ultimul loc în Europa: 61,0 % 
din UE 8; 26% din UE 15. Ținta pentru 2038 a veniturilor populației, care va trebui să se 
plaseze spre media UE15/UE8: 23 450 Euro (PPS), ceea ce ar însemna o creștere de aproape 3 
ori.     

Grafic 13 Venitul anual disponibil per capita Euro (PPS, brut), 2015 
 
Sursă: Comisia Europeană, baza AMECO 
 
Veniturile pot crește printr-o reorientare a unui pachet de 4 opțiuni politice: creșterea 
valorii muncii, reașezarea relației dintre creșterea economică și creșterea veniturilor 
populației, sporirea capacității de negociere a angajaților. 
Structura veniturilor exprimă o situație de subdezvoltare:  
* Alături de veniturile bănești, o contribuţie importantă în constituirea veniturilor 
totale o deţine încă bunurile de consum produse de propria gospodărie (14,2% din veniturile 
totale, în 2014). Este previzibil că această ultimă sursă de venit se va diminua rapid în 
următorii ani.   
* Contribuția salariilor este încă un semn de subdezvoltare. Ea va crește din mai multe 
surse: creșterea ocupării salariale, creșterea salariilor, dar și scăderea economiei informale.  
 
Salariul minim este o variabilă aflată direct sub controlul politic. Este posibil, așa cum 
se propune în momentul actual, chiar să se stabilească politic un calendar de creștere a lui.  
 
Grafic 14 Proiecții de performanță: salariul minim, exprimat în EURO, 2038 raportat la 2015 
 
Sursa: Eurostat [tps00155]. Programul României de guvernare 2017-2020. 
 
În următorii ani, salariul minim va crește cu siguranță, sub presiunile politice ale 
actorilor sociali implicați.  

Salariul mediu 
 
Grafic 15 Proiecții de performanță 2038: Salariul mediu brut, exprimat în EURO, 2014 
 
Sursa: UNECE Gross Average Monthly Wages by Country and Year. Salariul mediu a fost convertit din dolari 
in Euro 
 
Obiectivul cheie pentru următorii 20 de ani, o Românie prosperă și echilibrată, 
poate fi realizat doar printr-o schimbare radicală a politicii salariale: de la politica salariului 
mic, la politica creșterii progresive a salariilor pentru a se atinge standardele europene; o 
politică salarială pro-prosperitate.  
Politica salariului mic s-a dovedit a nu fi o condiție a creșterii economiei, ci o 
ideologie a economiei leneșe, o economie pro-profit, lipsită de motivare a inovației ca sursă 
primară a creșterii economice, opțiunea pentru exploatarea ușoară a forței de muncă, susținută 
cu mijloace politice. Creșterea salariilor trebuie considerată nu un factor care ar descuraja 
investițiile și scăderea eficienței economice, ci un factor de motivare a inovației și a 
parteneriatului pentru eficiență. 
Creșterile salariale produse până acum s-au datorat fie cedării politice, mai ales în 
perioade electorale, fie ajustărilor inevitabile, rezultate ale dinamicii economiei. Dacă ar urma 
politica salarială de până acum, România se va depărta substanțial, în orizontul 2038, de 
standardele europene.  
Guvernul actual își propune o creștere pe etape, până în 2020, a salariului minim și 
prin aceasta și a salariului mediu. 
Politica salarială în următorii 20 de ani va avea ca unul dintre principalele mecanisme 
refacerea capacității de negociere colectivă a salariilor și a îmbunătățirii condițiilor de muncă, 
complementar cu creșterea ocupării.  

Grafic 16 Proiecții de performanță: ponderea salariilor în totalul valorii nou create: 2038  
 
Sursa: Florin Georgescu, 2016, prezentarea Creșterea economică, dezvoltarea României și reducerea sărăciei, p. 
13. Disponibilă la http://www.bnr.ro/Prezentari-si-interviuri--1332.aspx?fld_issue_year=2016 
 
Un obiectiv important al reechilibrării standardului de viață este, deci, modificarea 
drastică a raportului muncă/ profit: de la 37,8% ponderea salariilor în 2014, la circa 60% în 
perspectiva anului 2038, care este standardul european.  
Datele duc la o concluzie importantă. Celelalte țări în tranziție, deși și ele cu dificultăți 
de relansare a economiei, de atragere a investițiilor externe, au reușit să o facă realizând un 
echilibru la nivel european între salarii și profit. 
 
O reechilibrare a veniturilor populației nu poate fi realizată fără intervenția activă a 
factorului politic. În concluzie, pentru creșterea veniturilor, variabilă cheie a creșterii calității 
vieții în contextul actual al Românei, trebuie acționat în următoarele direcții:  
 O politică mult mai activă de creștere a ocupării (creșterea numărului de locuri de 
muncă), a ocupării salariale, creșterea valorii muncii: o politică de industrializare și de 
creștere a valorii muncii agricole. 
 Înlocuirea politicii salariului mic cu politica creșterii proiectate a salariilor: 
creșterea, proiectată pe etape, a salariului minim, creșterea capacității de negociere a 
angajaților, un program politic de schimbare a raportului dintre salarii/ profit în 
distribuția valorii nou create.  
 Asigurarea unui nivel de salarizare decent și stimulent pentru personalul public cu 
înaltă calificare și responsabilitate: sistemul sanitar, corpul profesoral, personalul din 
cercetare.  

II.4. CONTRIBUȚIA STATULUI LA BUNĂSTAREA ROMÂNIEI  
 
Nu toate bunurile sociale pot fi produse numai prin mecanismele pieței. Statul trebuie 
să își asume responsabilitatea pentru producerea acestora: educație, sănătate, condiții de 
locuit, mediu construit, protecția mediului natural, securitate națională și personală, justiție, 
știință, artă, inclusiv protecția consumatorului; sprijinirea grupurilor vulnerabile (copii, 
vârstnici) prin politici de redistribuire este, de asemenea, esențială. 
Dilema de la începutul lansării tranziției a fost de a alege între două orientări 
fundamentale de politică socială: o tranziție cu protecție socială mai accentuată pentru a 
preveni/ resorbi ”din mers” costurile sociale ale tranziției sau considerarea statului ca o 
piedică pentru reformele tranziției și, în consecință, sistematic neglijat. Această a doua 
variantă a fost adoptată. Finanțarea funcțiilor sociale ale statului se plasează la jumătatea 
finanțării ca procent din PIB față de țările europene dezvoltate și, de asemenea, la distanță 
substanțială față de celelalte țări în tranziție.  
 
Grafic 16 Proiecții de performanță 2038: cheltuielile pentru protecția socială (pensii, șomaj, asistență socială), ca % din PIB 
 
Sursa: Eurostat [gov_10a_exp], calcule proprii ale autorilor. 

Grafic 17 Proiecții de performanță 2038: finanțarea educației și sănătății ca % din PIB 
 
Sursa: Eurostat [gov_10a_exp], calcule proprii ale autorilor. 
 
Grafic 18 Proiecții de performanță: suport public pentru familie și copii, ca % din PIB, 2014 
 
Sursă: Eurostat,[gov_10a_exp] 
 
 Perspectiva populației este îngrijorătoare. Ea este o problemă pentru întreaga Europă, 
dar, din cauza unor condițiilor istorice ale dezvoltării României, situația demografică a 
acesteia necesită promovarea unei politici accentuate.  

Grafic 19 Proiectarea fertilității 2038 
 
  
O atenție specială trebuie acordată relansării științei. Știința devine tot mai mult, în 
societatea modernă, o resursă vitală a dezvoltării sociale.  
 
Grafic 20 Proiecții de performanță 2038: finanțarea cercetării și dezvoltării ca procent din PIB, 2015 
 
Sursa: Eurostat [tsc00001] 
 
În mod special cercetarea realității sociale a României este subdezvoltată sau, când 
este finanțată, ea este externalizată în misiunea unor instituții internaționale, adesea deformate 
de propria lor orientare ideologică. Cercetarea științifică academică trebuie promovată ca o 
prioritate absolută. 

CONCLUZII: DIRECȚII PRIORITARE ALE POLITICII DE DEZVOLTARE SOCIALĂ: 
2038 
 
După 27 de ani, România se plasează pe ultimul loc, împreună cu Bulgaria, la distanță 
de standardele europene, dar și față de celelalte țări foste socialiste membre UE. O țară 
subdezvoltată, sărăcită, cu o economie dezindustrializată și cu o agricultură dezorganizată, o 
economie incapabil de a oferi locuri de muncă pentru întreaga populație, munci cu valoare 
scăzută, o comunitate demoralizată.  
Spre deosebire de țări precum Republica Cehă, Ungaria, Polonia sau Bulgaria care au 
înregistrat creșteri economice în perioada tranziției, România a fost singura țară care în primii 
11 ani ai tranziției (1990-2000) a cunoscut o cădere a economiei de 30%.  
Încă de la începutul tranziției, România a optat pentru politici sociale minimale, iar 
finanțarea sistemului de protecție socială s-a situat la jumătatea valorii pe care o înregistrează 
țările europene dezvoltate și la o distanță substanțială față de celelalte țări în tranziție (UE 8). 
Obiectivul legitim al României, membră a UE, în această situație este ca în următorii 
20 de ani să atingă sau să se apropie semnificativ de standardele europene. Analiza noastră 
stabilește direcțiile și țintele României pentru următorii 20 ani la principalii indicatori de 
dezvoltare a stării sociale a României.  
Alături de obiectivul lichidării subdezvoltării, trebuie să avem în vedere și resorbirea 
problemelor grave generate de o lungă istorie, dar și de trecutul recent, sărăcirea, migrația 
excesivă, inegalitatea socială, situația social-economică critică a populației de romi, dar și 
corectarea erorilor tranziției.  
Strategiile de dezvoltare social-economică a României trebuie să țină seama de 
contextul Europei din care facem parte. Ne-am integrat într-o Europă care se dovedește a fi 
diferită de cea pe care naiv ne-am imaginat-o. Și Europa se confruntă cu crize, țările 
componente se află și ele în competiție. Este vital să ne definim mai realist și responsabil 
poziția noastră europeană.  
Starea socială a României, sever ignorată, trebuie să constituie o prioritate. Ea 
prezintă un grad ridicat de subdezvoltare și dezorganizare.  ”Refacerea” stării sociale a țări 
trebuie pus ca obiectiv strategic prioritar. Este vital ca starea socială a țării și calitatea vieții să 
reprezinte obiective strategice prioritare care să orienteze proiectarea viitorului.  
 
Ar fi o eroare ca următorii 20 de ani să reprezinte o continuare a patternului de până 
acum. E nevoie de o reorientare a gândirii noastre politice strategice.  Propunem 10 direcții 
prioritare.  
 
1. De la o reformă economică cu rezultate mai degrabă negative și sacrificarea stării 
sociale a populației, la o strategie centrată pe ieșirea din multiplele crize ale societății 
românești și promovarea modelul unei societăți de calitate care să asigure prosperitatea. 
  
2. Compensarea creșterii economice moderate cu promovarea unei societăți 
echilibrate social, rațional organizată, cu un nivel ridicat al funcționării democrației, centrare 
pe nevoile populației; creșterea calității vieții, optimism, încredere în instituțiile publice, 
respect pentru om.  
 
3. Înlocuirea viziunii dominată de un mondialism economic gol cu un program de 
dezvoltare a economiei naționale, orientat spre promovarea bunăstării colective: relansarea 
economiei românești cu obiectivul creării de noi locuri de muncă de calitate; politica 

salariului mic înlocuită cu politica salariului la nivel european; reechilibrarea raportului 
dintre muncă și profit, care este actualmente grav în defavoarea muncii.  
 
4. O nouă viziune a poziției și rolului statului: de la un stat minimal, la un stat la 
dimensiunile europene, orientat activ spre promovarea dezvoltării social-economice.   
 
5. Politica socială centrată activ pe suportul pentru copii și familii. Un program 
național de reabilitare a natalității, și, complementar, combaterea abandonului copilului. 
Obiectiv pe termen mediu și lung: stabilizarea natalității cel puțin la nivelul reproducerii 
simple a populației.  
 
6. Reforma sistemului public cu priorități: debirocratizarea, simplificarea și 
eficientizare, cetățeanul pus ca valoarea centrală a sistemului public.   
 
7. Promovarea valorilor morale în viața socială, responsabilitatea și coeziunea socială.  
 
8. Abordarea cu prioritate a situațiilor sociale extreme:  sărăcirea populației, care a 
tins să se cronicizeze la nivelul a 40% din populație; lichidarea „pungilor de sărăcie”, cele mai 
multe aflate încă într-un proces de creștere; apariția unor noi surse de aruncare în sărăcie, ca 
de exemplu debranșarea de la sistemul de încălzire publică și de la electricitate, pierderea 
locuinței, crize generate de îndatorirea financiară fără speranțe.  
 
9. Promovarea unui stil de viață echilibrat, adaptat la contextul unei societăți 
moderne, dar și la resursele economice existente. 
 
10. Introducerea unui sistem național de monitorizare și evaluare a politicilor, 
programelor/ proiectelor sociale, a gradului de progres a României. 

Institutul de Cercetare a Calității Vieții (ICCV) 
Institutul de Cercetare a Calității Vieții, parte a rețelei de institute de cercetare ale 
Academiei Române, a fost înființat în 1990, având ca orientare principală studiul politicilor 
sociale, ca răspuns la starea socială a României. Încă de la înființare, ICCV s-a numărat 
printre cei mai importanți actori din zona academică și de cercetare din România. Prin 
activitatea celor peste 35 de cercetători, ICCV a fost implicat, ca partener sau beneficiar, în 
numeroase proiecte de cercetare, atât pe plan național cât și internațional.  
 
Principalele direcții/ domenii tematice de cercetare ale ICCV. 
 România ca societate globală: tranziția României, diagnoza stării sociale a 
României.  
 Politicile sociale: funcțiile sociale ale statului, politica pentru familie și copii, 
asigurările sociale, asistența socială, componenta socială a educației și sănătății, 
sistemul serviciilor de asistență socială.   
 Calitatea vieții: sistemul de indicatori ai calității vieții, diagnoza și monitorizarea 
CV; satisfacția cu viața și fericirea, sistemul de valori.  
 Standardul de viață: ocupare, venituri, consum; economia socială. 
 Stiluri de viață. 
 Schimbarea socială proiectată: metodologia monitorizării și evaluării programelor/ 
proiectelor/ politicilor. 
 Grupuri în situație de risc: copii, tineri, șomeri, migranți, vârstnici, persoane cu 
dizabilități. 
 Problemele sociale ale României: sărăcia, pungi de sărăcie, migrația, starea social-
economică a romilor, criza locuințelor, abandonul școlar.  
 Coșul minim decent (MD) de viață și Coșul minim de supraviețuire (MS) al 
ICCV: program recalculat continuu din 1990.  
 Istoria sociologiei românești: 1900-2015 

Programele instituționale ale ICCV 
 Calitatea vieții. Revistă de politici sociale: din 1990, 4 numere pe an. 
 Sociologie românească: partener cu Asociația Română de Sociologie și Universitatea 
Oradea; 4 numere pe an.  
 Inovația socială: revistă on line, din 2009. 
 România socială: platformă on line de discuţii, dezbateri, opinii, informaţii relevante 
despre evenimente şi rezultate sintetice ale proiectelor de cercetarea problemelor 
societății românești (publicată din mai 2016) 134 contribuții mai 2016-februarie 2017; 
34.480 vizitatori până în februarie 2017. 
 Biblioteca ICCV: cea mai importantă bibliotecă pe publicistica în domeniile calității 
vieții și politicilor sociale. 
 Biblioteca virtuală de sociologie: oferă în format electronic accesul gratuit la 
numeroase lucrări de sociologie, apărute după 1944; sunt incluse mai ales lucrări mai 
greu accesibile.  
 Seria de baze de date Diagnoza Calității Vieții (1990-1999; 2003; 2006; 2010) – 
cercetare proprie ICCV (anchetă reprezentativă național pe baza unei metodologii 
proprii ICCV). 
 Bază completă de publicații sociologice 1900-2015: cuprinde peste 25 000 lucrări. 
Baza publicațiilor de sociologie este pusă, în format electronic, la dispoziția celor 
interesați.  
 Rapoarte sociale ale ICCV: sunt publicate analize ale stării sociale a României și a 
problemelor sociale cu care se confruntă societatea românească. Rapoartele sunt larg 
difuzate la instituțiile publice (parlament, guvern, președinte, partide politice), 
sindicate, universități, institute de cercetare.      

Selecţie de rapoarte sociale ale ICCV 
 
ICCV nu produce doar cărți și studii pentru specialişti. Un obiectiv prioritar este 
contribuţia la dezvoltarea societății româneşti. Un produs important al ICCV îl reprezintă 
Rapoartele Sociale ale ICCV difuzate larg la specialişti, la actori politici, mass media, 
instituţii internaţionale şi naţionale. 
 
Analiza societăţii globale româneşti: tranziția României 
1990 Incertitudinea. O perspectivă psiho-sociologică 
1990 Schiță privind strategia înfăptuirii economiei de piață în România 
1999 Evoluţie, involuţie şi tranziţie în agricultura României 2000 Starea societăţii 
româneşti după 10 ani de tranziţie  
2003 EU Cohesion Policy and Romanian's Regional Economic and Social Development 
2002   Bucureşti, capitală europeană de anvergură. Studiu prospectiv şi de strategie 
2004 O analiză critică a tranziţiei, Ce va fi „după”? 
2005 Tineretul deceniului unu. Provocările anilor ’90, 1995 2006 Satul românesc pe drumul   
către Europa 
2006 Economia informală şi transformarea socială în România 
2010 Raportul social al ICCV. După 20 de ani: Opţiuni pentru România 2011 Raport social 
al ICCV 2011. România: răspunsuri la criză 
2011 Alt fel de ocupare: cererea de economie socială în regiunile de dezvoltare București 
Ilfov și  Sud Est 
2011 Între oportunităţi şi riscuri: oferta de economie socială în regiunile de dezvoltare 
Bucureşti Ilfov şi Sud Est 
2012 România în austeritate. Criza globală a consumismului pe credit 
2012 The impact of the economic crisis on labour migration from Romania 
2012 Ce fel de tranziţie vrem? Analiza critică a tranziţiei II 
2012 Intervențiile economiei sociale în cadrul diferitelor activități economice – manual 
de intervenție 
2012 De la idee la profit: cum să înființezi o întrerpindere de economie socială în 
România? 
2012 Profit pentru oameni – raport de deschidere în cadrul proiectului Modelul 
Economiei     Sociale în România, Programul Națiunilor Unite pentru Dezvoltare 
România 
2013 Cooperativele în România. Actori ai dezvoltării socio-economice 
2013 Economia socială în contextul dezvoltării locale 
2013 Organizațiile colective ale proprietarilor de terenuri agricole și forestiere 
2013 Modele de întreprinderi sociale pentru tineri peste 18 ani care părăsesc sistemul de   
protecție a copilului 
2013 Modele de întreprinderi sociale pentru beneficiari de venit minim garantat 

2013 Modele de întreprinderi sociale pentru persoane cu dizabilități 
2013 Demand and supply of social economy – two development regions of Romania 
2013 Statul bunăstării între supravieţuire, reformă şi integrare europeană 
2014 Puterea politică în România. De la comunism la noul capitalism 
2014 Demand and Supply of Social Economy: Two Development Regions of Romania 
2015 Absorbţia fondurilor europene pentru comunele din România: rolul capacităţii 
administrative 
2015 România la răscruce: opţiuni pentru viitor 
2015 Asistenta Socială în România după 25 de ani: răspuns la problemele tranziției 
 
Calitatea vieţii 
1991 Raport anual Diagnoza calităţii vieţii  
1992 Raport anual Diagnoza calităţii vieţii 
1992 Politici orientate spre îmbunătăţirea calităţii vieţii 
2002 Calitatea vieţii în România 
2005 Diagnoza calităţii vieţii/ Quality of life in Romania 
2006 First European Quality of Life Survey: Quality of Life in Bulgaria and Romania  
2006 Viaţa socială în România urbană 
2007 Calitatea vieţii şi dezvoltarea durabilă. Căi către coeziune socială  
2008 Dimensiunea ecologică a consumului de bunuri şi servicii 
2010 Calitatea vieţii în România 
2012 Coşul de consum al populaţiei din România 
2013 Profiluri teritoriale ale calităţii vieţii 
2013 The Right to Happiness. The Relation Between Hapiness and the Quality of Life 
2015 Dicţionar de Calitatea Vieţii 
2015 Raport privind calitatea vieţii persoanelor private de libertate 
2015 Eficienţa energetică – Prioritate naţională pentru reducerea sărăciei energetice, creşterea 
calităţii vieţii şi siguranţa consumatorilor de energie 
2015 Analiza situaţiei României în domeniul calităţii vieţii, în Strategia de dezvoltare a 
României în următorii 20 de ani. 
2016 Calitatea vieţii: România 2035, Direcţii şi priorităţi, în Strategia de dezvoltare a 
României în următorii 20 de ani. 
2016 O strategie a relansării calității vieții în perspectiva 2037: Direcții. Priorități. Obiective. 
Ținte. Restricții. Oportunități, în Strategia de dezvoltare a României în următorii 20 de 
ani. 
2016 Declinul demografic al României. Ce-i de făcut? 
 
Politici sociale 
1991 Calitatea serviciilor pentru populaţie 

1992 Liniamente ale politicii de protecţie socială pentru România anilor '90 
1994 Reforma învăţământului superior în România. Rom / Engl. 
1994 România `89 - `93. Dinamica bunăstării și a protecţiei sociale, Rom / Eng 1995 Politici 
sociale. România în context european, Rom / Engl. 
1999 Politici sociale în România: 1990-1998 
1999 Politica resurselor umane. Sistemul titlurilor universitare  
2000 Economia politicilor sociale, 
2002 Analiza comparativă a finanţării politicilor sociale din România - ţări în tranziţie - 
ţările UE  
2002 Planul naţional anti-sărăcie şi promovare a incluziunii sociale (adoptat prin 
Hotărâre de guvern) 
2004 Aderarea României la Uniunea Europeană: Impactul asupra statului bunăstării 
românesc 2004 Politica socială. Studii 1990-2004 
2004 Joint inclusion memorandum (JIM) aprobat de Guvern şi Comisia europeană 
2005 Ce fel de bunăstare îşi doresc românii? Despre legitimitatea politicilor sociale în 
România, 2006 Politici de ocupare în Europa Centrală şi de Est 
2010 Politici de incluziune socială în perioada de criză economică 
2013 Strategia politicii sociale: România 2013-2020 
2013 Raport de recomandări al economiei sociale. România 2013 
2014 Minimul de trai instrument în politicile sociale 
2015 Social Protection In The European Union: A Comparative Analysis  
Sărăcie 
1992 Dimensiunea sărăciei în România, 
1992 Sărăcia în România. Distribuţia teritorială  
1993 The poverty size in Romania 
1994 Dimensiuni ale sărăciei. România  
1995 Sărăcia, povara grea a bătrâneţii 
1998 Familiile sărace cu mulţi copii, segment al populaţiei în plină suferinţă 
1998 Strategia naţională de prevenire şi combatere a sărăciei. Recomandări şi soluţii 
alternative, rom. / engl. 
1999 Sărăcia în România 1995 – 1998, Vol I Coordonate ale sărăciei. Dimensiuni şi factori  
1999 Sărăcia în România 1995 – 1998, Vol. II Politici de prevenire şi reducere a sărăciei 
Combatere Proiectul de Prevenire şi a Sărăciei, 
2001 Situaţia sărăciei în România. Politici propuse 
2001 Country Report - ROMANIA – 1998 Racialization and feminization of poverty in 
Central and Southern Europe during Post-Communist Socio-Economic 
2002 Planul Naţional Anti-Sărăcie şi Promovarea Incluziunii Sociale (aprobat prin Hotărâre 

de Guvern), rom. / engl. 
2003 Sărăcia extremă, tranziţia trăită la groapa de gunoi  
2004 Sărac lipit, caut altă viaţă! 
 
Probleme sociale 
2001 Economia Informală în România Rom. / Engl 
2002 Impactul socio-economic al fenomenelor naturale dezastruoase în România     
2000 Diagnoza problemelor sociale comunitare. Studii de caz 
2002 Problema cheltuielilor de întreţinere obligatorii ale rezidenţilor la bloc.  
2002 The Social Impact of Informal Economies in Eastern Europe 
2003 New ways - New start - Manual of inspiration - Better Integration of Refugees and 
Immigrants  
2004 Impactul social diferenţiat al creşterii costurilor utilităţilor publice asupra 
consumului populaţiei 
2004 Şpaga la români. Ce cred şi ce spun românii despre corupţia mică 
2005 European Integration from east to east: civil society and ethnic minorities in a 
changing world  
2005 Romanian Farms and Farmers facing the EU regulations 
2005 Accesul populaţiei la serviciile publice 
2007 Etnopsihologii minoritare în spaţiul dobrogean 
2007 Sistemul universitar românesc 
2012 Şanse de acces la educaţie în societatea românească actuală 
2012 Raport social: Evaluarea datelor cercetării socio-economice în domeniul ocupării 
persoanelor cu scleroză multiplă 
2013 Inequality in Romania: dimensions and trends 
2014 Healthcare Services in Romania After Two Decades of Reform 
2015 Activizarea comunității din perspectiva procesului educațional. Actori, mecanisme, 
factori 
2015 Professional integration of the young people. Romania within the European context 
  
Copii/ Familie/ Femeie 
1997 Pentru o societate centrată pe copil 
2000 Situaţia femeii în România. Rom / Engl. 2000 Women in tranzition: 3 countries, 
2003 Holt Romania: Documentation of Outcomes - Services to children and families  
2004 Situaţia copiilor în România, Rom / Engl. 
2005 Diagnoza sărăciei şi a riscurilor în dezvoltarea copilului din România 
2006 Community resources available to children and their influence on child outcomes 
2012 Copil în România. O diagnoză Multidimensională 
 
Condiţiile social economice ale populaţiei de romi 
1993 Țiganii: Între ignorare şi îngrijorare 

2000 Convicted to exclusion? Roma in Romania 
2000 Practici pozitive în comunităţile de rromi Rom / Engl. 
2000 Învăţământul rural din România: condiţii, probleme şi strategii de dezvoltare  
2000 Best Practices in Rroma Comunities 
2001 Cercetări cu privire la minoritatea romă, Rom / Engl.  
2002 Romii în România 
2002 Avoiding the Dependency Trap, A Regional Human Development Report, The Roma 
in Central and Eastern Europe 
2002 Copiii romi care muncesc şi familiile acestora Rom / Engl. 
2002 Indicatori privind comunităţile de romi din România, Rom / Engl.  
2003 Desegreating Roma schools. A cost-benefit analysis 
2004 Starea de sănătate a populaţiei romă şi accesul ei la serviciile de sănătate,Rom / Engl.  
2005 Evaluarea proiectelor pentru comunităţile de romi din România 
2005 Incluziune socială prin educaţie 
2005 Accesul romilor la serviciile sociale. Realităţi şi tendinţe în anul 2005, Rom / Engl.  
2006 Employment Policies for Roma/ Politici de ocupare pentru romi 
2006 Evaluarea programelor pentru comunităţile de romi din România, Rom / Engl.  
2006 Politici publice pentru romi. Evoluţii şi perspective, Rom / Engl. 
2006 Barometrul incluziunii romilor 2007 Romii în Republica Moldova 
2012 Impactul programelor naţionale menite să stimuleze participarea şi performanţa 
şcolară. Studiu asupra măsurilor prevăzute în Strategia Guvernului României de 
incluziune a cetăţenilor români aparţinând minorităţilor romilor pentru perioada 
2012-2020 
2012 Prezent şi perspective în cultura romă în viziunea intelectualilor, liderilor şi 
oamenilor de succes romi 
2013 Modele de întreprinderi sociale pentru persoane de etnie romă 
2014 Politici publice pentru romi, Raport de evaluare a programelor naţionale finanţate de 
Uniunea Europeană pentru incluziunea romilor 
2014 Raport social: Evaluarea capacității Agenției Naționale pentru Romi 
2014 Politici de incluziune a romilor în statele membre ale Uniunii Europene. Bucuresti: 
Institutul European din România 
Sistemul de valori 
1992 Atitudini, valori şi condiţii de viaţă în mediul studenţesc  
2001 European Values Survey: The Sourcebook 
2007 Valori ale românilor: 1993-2006. O perspectivă sociologică  
2008 The Values of the Romanians 1993-2006 
 
Schimbare socială proiectată: proiectare, monitorizare, evaluare 
2007 Enciclopedia Dezvoltării sociale 
2007 Proiectarea dezvoltării sociale: Ghid metodologic  
2009 Teoria şi metodologia inovaţiei sociale 

